title: Komisjoni rakendusmäärus (EL) 2019/1313, 2. august 2019, milles käsitletakse loa andmist Bacillus amyloliquefaciens'e (NRRL B-50508), Bacillus amyloliquefaciens'e (NRRL B-50509) ja Bacillus subtilis'e (NRRL B-50510) preparaadi kasutamiseks nuumsigade ja vähe levinud nuumsealiikide söödalisandina (loa hoidja Cargill Incorporated, keda esindab Provimi Holding BV) (EMPs kohaldatav tekst)

text:
                  5.8.2019

                  ET

                  Euroopa Liidu Teataja

                  L 205/1

         KOMISJONI RAKENDUSMÄÄRUS (EL) 2019/1313,
         2. august 2019,
         milles käsitletakse loa andmist Bacillus amyloliquefaciens'e (NRRL B-50508), Bacillus amyloliquefaciens'e (NRRL B-50509) ja Bacillus subtilis'e (NRRL B-50510) preparaadi kasutamiseks nuumsigade ja vähe levinud nuumsealiikide söödalisandina (loa hoidja Cargill Incorporated, keda esindab Provimi Holding BV)
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
         ning arvestades järgmist:

                     (1)

                     Määruses (EÜ) nr 1831/2003 on sätestatud loomasöödas kasutatava söödalisandi loa taotlemise nõue ning sellise loa andmise alused ja kord.

                     (2)

                     Kooskõlas määruse (EÜ) nr 1831/2003 artikliga 7 esitati taotlus Bacillus amyloliquefaciens'e (NRRL B-50508), Bacillus amyloliquefaciens'e (NRRL B-50509) ja Bacillus subtilis'e (NRRL B-50510) preparaadi kasutamise lubamiseks. Taotlusele olid lisatud kõnealuse määruse artikli 7 lõikes 3 nõutud andmed ja dokumendid.

                     (3)

                     Taotluses käsitletakse loa andmist Bacillus amyloliquefaciens'e (NRRL B-50508), Bacillus amyloliquefaciens'e (NRRL B-50509) ja Bacillus subtilis'e (NRRL B-50510) preparaadi kasutamiseks nuumsigade ja vähe levinud nuumsealiikide söödalisandina ning selle klassifitseerimist söödalisandite kategooriasse „zootehnilised lisandid“.

                     (4)

                     Euroopa Toiduohutusamet (edaspidi „toiduohutusamet“) jõudis oma 27. veebruari 2019. aasta arvamuses (2) järeldusele, et kavandatud kasutustingimustel ei avalda Bacillus amyloliquefaciens'e (NRRL B-50508), Bacillus amyloliquefaciens'e (NRRL B-50509) ja Bacillus subtilis'e (NRRL B-50510) preparaat kahjulikku mõju loomatervisele ega keskkonnale. Toiduohutusamet jõudis ka järeldusele, et kõnealust söödalisandit käsitatakse võimaliku hingamisteede sensibilisaatorina, isegi kui selle võimaliku tolmuna õhku eraldumine on vähene, ning et söödalisandi võimaliku nahka või silmi sensibiliseeriva või ärritava toime kohta ei saa teha mingeid järeldusi. Seetõttu leiab komisjon, et tuleks võtta asjakohaseid kaitsemeetmeid, mis võimaldavad ennetada kahjulikku mõju inimeste tervisele, eelkõige söödalisandi käitlejate puhul. Toiduohutusamet jõudis ka järeldusele, et lisand võib soovitatava annuse juures olla tõhus nuumsigade söödaväärinduse parandamisel ning et seda järeldust võib laiendada vähe levinud nuumsealiikidele. Toiduohutusameti hinnangul ei ole vaja kehtestada turustamisjärgse järelevalve erinõudeid. Ühtlasi kinnitas toiduohutusamet määrusega (EÜ) nr 1831/2003 asutatud referentlabori esitatud aruande söödas sisalduva söödalisandi analüüsimeetodi kohta.

                     (5)

                        Bacillus amyloliquefaciens'e (NRRL B-50508), Bacillus amyloliquefaciens'e (NRRL B-50509) ja Bacillus subtilis'e (NRRL B-50510) preparaadi hindamisest nähtub, et määruse (EÜ) nr 1831/2003 artiklis 5 sätestatud loa andmise tingimused on täidetud. Seepärast tuleks anda luba kõnealuse preparaadi kasutamiseks käesoleva määruse lisas esitatud tingimustel.

                     (6)

                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Lisas kirjeldatud preparaati, mis kuulub söödalisandite kategooriasse „zootehnilised söödalisandid“ ja funktsionaalrühma „soolestiku mikrofloorat tasakaalustavad ained“, lubatakse kasutada söödalisandina loomade söötmisel vastavalt lisas sätestatud tingimustele.

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 2. august 2019

                  Komisjoni nimel

                  president

               Jean-Claude JUNCKER

            (1)  ELT L 268, 18.10.2003, lk 29.

            (2)  EFSA Journal 2019;17(3):5647.

            LISA

                        Söödalisandi identifitseerimisnumber

                        Loa hoidja

                        Söödalisand

                        Koostis, keemiline valem, kirjeldus, analüüsimeetod

                        Loomaliik või -kategooria

                        Vanuse ülempiir

                        Miinimumsisaldus

                        Maksimumsisaldus

                        Muud sätted

                        Loa kehtivusaja lõpp

                        CFU/kg täissöödas, mille niiskusesisaldus on 12 %

                           Kategooria: zootehnilised söödalisandid. Funktsionaalrühm: soolestiku mikrofloorat tasakaalustavad ained.

                        4b1893

                        Cargill Incorporated, keda esindab Provimi Holding BV

                           Bacillus amyloliquefaciens (NRRL B-50508=, Bacillus amyloliquefaciens (NRRL B-50509) ja

                           Bacillus subtilis (NRRL B-50510)

                           Söödalisandi koostis

                           Bacillus amyloliquefaciens'e (NRRL B-50508), Bacillus amyloliquefaciens'e (NRRL B-50509) ja Bacillus subtilis'e (NRRL B-50510) preparaat, mis sisaldab vähemalt järgmist: Bacillus spp 2,5 × 109 CFU/g (suhe 1:1:1)
                        Pulbrina

                           Toimeaine kirjeldus:

                           Bacillus amyloliquefaciens'e (NRRL B-50508), Bacillus amyloliquefaciens'e (NRRL B-50509) ja Bacillus subtilis'e (NRRL B-50510) elujõuline eos

                           Analüüsimeetod
                            (1)

                        Tuvastamine: impulssvälja-geelelektroforees (PFGE)
                        Loendamine söödalisandis, eelsegus ja söödas: pindkülvimeetod trüptoon-soja-agaril (EN 15784)

                        Nuumsead
                        Vähe levinud nuumsealiigid

                        —

                        1,5 × 108

                        —

                                    1.

                                    Söödalisandi ja eelsegude kasutamisjuhistes märgitakse säilitustingimused ja püsivus kuumtöötlemisel.

                                    2.

                                    Söödakäitlejad kehtestavad söödalisandi ja eelsegude kasutajatele kasutamiskorra ja võtavad korralduslikud meetmed, millega vähendatakse söödalisandi kasutamisest tulenevaid võimalikke ohte. Kui selline kasutamiskord ja sellised meetmed ei võimalda kõnealuseid ohte kõrvaldada või minimeerida, kasutatakse söödalisandi ja eelsegude käitlemisel isikukaitsevahendeid, sealhulgas respiraatorit ja nahakaitsevahendeid.

                        25. august 2029

               (1)  Analüüsimeetodite üksikasjad on kättesaadavad referentlabori veebisaidil aadressil: https://ec.europa.eu/jrc/en/eurl/feed-additives/evaluation-reports


title: Komisjoni rakendusmäärus (EL) 2019/1314, 2. august 2019, millega lubatakse vastavalt Euroopa Parlamendi ja nõukogu määrusele (EL) 2015/2283 muuta Escherichia coli tüve K-12 abil toodetud uuendtoidu lakto-N-neotetraoosi spetsifikatsiooni ning muudetakse komisjoni rakendusmäärust (EL) 2017/2470 (EMPs kohaldatav tekst)

text:
                  5.8.2019

                  ET

                  Euroopa Liidu Teataja

                  L 205/4

         KOMISJONI RAKENDUSMÄÄRUS (EL) 2019/1314,
         2. august 2019,
         millega lubatakse vastavalt Euroopa Parlamendi ja nõukogu määrusele (EL) 2015/2283 muuta Escherichia coli tüve K-12 abil toodetud uuendtoidu lakto-N-neotetraoosi spetsifikatsiooni ning muudetakse komisjoni rakendusmäärust (EL) 2017/2470
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 25. novembri 2015. aasta määrust (EL) 2015/2283, mis käsitleb uuendtoitu, millega muudetakse Euroopa Parlamendi ja nõukogu määrust (EL) nr 1169/2011 ning tunnistatakse kehtetuks Euroopa Parlamendi ja nõukogu määrus (EÜ) nr 258/97 ja komisjoni määrus (EÜ) nr 1852/2001, (1) eriti selle artiklit 12,
         ning arvestades järgmist:

                     (1)

                     Määruses (EL) 2015/2283 on sätestatud, et liidus võib turule lasta ainult loa saanud ja liidu loetellu kantud uuendtoitu.

                     (2)

                     Vastavalt määruse (EL) 2015/2283 artiklile 8 on võetud vastu komisjoni rakendusmäärus (EL) 2017/2470, (2) millega on kehtestatud liidus lubatud uuendtoitude loetelu.

                     (3)

                     Määruse (EL) 2015/2283 artikli 12 kohaselt peab komisjon esitama rakendusakti eelnõu uuendtoidu liidu turule laskmise lubamise ja liidu loetelu ajakohastamise kohta.

                     (4)

                     Komisjoni rakendusotsusega (EL) 2016/375 (3) on Euroopa Parlamendi ja nõukogu määruse (EÜ) nr 258/97 (4) alusel lubatud lasta toidu uuendkoostisosana turule keemiliselt sünteesitud lakto-N-neotetraoosi.

                     (5)

                     Määruse (EÜ) nr 258/97 artikli 5 kohaselt teatas äriühing Glycom A/S (edaspidi „taotleja“) 1. septembril 2016 komisjonile oma kavatsusest lasta toidu uuendkoostisosana turule Escherichia coli tüve K-12 abil toodetud lakto-N-neotetraoos.

                     (6)

                     Komisjonile saadetud teatise koosseisus esitas taotleja ka määruse (EÜ) nr 258/97 artikli 3 lõike 4 kohase Iirimaa pädeva asutuse aruande, milles on taotleja esitatud teaduslike tõendite alusel jõutud järeldusele, et Escherichia coli tüve K-12 abil toodetud lakto-N-neotetraoos on sisuliselt samaväärne komisjoni rakendusotsusega (EL) 2016/375 lubatud sünteetilise lakto-N-neotetraoosiga. Seega lisati mikroorganismide abil saadud lakto-N-neotetraoos liidu uuendtoitude loetellu.

                     (7)

                     Taotleja esitas 18. detsembril 2018 määruse (EL) 2015/2283 artikli 10 lõike 1 alusel taotluse Escherichia coli tüve K-12 abil toodetud lakto-N-neotetraoosi spetsifikatsioonide muutmiseks, et vähendada lakto-N-neotetraoosi tootmisprotsessi energia- ja keskkonnakoormust ning vähendada kulu toodetud ühiku kohta. Muudatused on seotud lakto-N-neotetraoosi sisalduse vähenemisega vähemalt 92 protsendilt vähemalt 80 protsendini ning uuendtoidus väikeses koguses sisalduvate sahhariidide sisalduse suurenemisega, nimelt D-laktoosi sisalduse suurenemisega kuni 3,0 protsendilt kuni 10,0 protsendini ja para-lakto-N-neoheksaoosi sisalduse suurenemisega kuni 3,0 protsendilt kuni 5,0 protsendini.

                     (8)

                     Ühtlasi tegi taotleja ettepaneku, et selle tagamiseks, et uuendtoidu üldine puhtus oleks pärast selle spetsifikatsioonis eespool kirjeldatud muudatuste tegemist sama kui praegu lubatud lakto-N-neotetraoosi puhul, peaks lakto-N-neotetraoosi ja väikeses koguses esinevate sahhariidide (D-laktoos, lakto-N-trioos II, para-lakto-N-neoheksaoos ja lakto-N-neotetraoosi fruktoosisomeer) summaarne sisaldus uuendtoidus olema vähemalt 92,0 %.

                     (9)

                     Taotletud muudatused kõnealuse uuendtoidu spetsifikatsioonis tulenevad tootmisprotsessis tehtavatest muudatustest, mis hõlmavad kristallimise teel puhastamise etapi asendamist pihustuskuivatamise etapiga, mida praegu kasutatakse Escherichia coli tüve K-12 abil lakto-N-neotetraoosi tootmisel. Seepärast palus taotleja muuta mikroorganismide abil saadud lakto-N-neotetraoosi kannet liidus lubatud uuendtoitude loetelus, et kajastada seda tootmisprotsessi puhastamisetapi muutust.

                     (10)

                     Komisjon leidis, et taotletud muudatused, mis puudutavad lubatud uuendtoidu sahhariidide (mis on ka rinnapiima koostisosad) sisaldust ning võimaldavad säilitada uuendtoidus nii nende kui ka väikeses koguses sisalduvate muude sahhariidide suure summaarse üldsisalduse, ei muuda ohutuskaalutlusi, mis võimaldasid anda loa sünteetilise lakto-N-neotetraoosi ja Escherichia coli tüve K-12 abil toodetud lakto-N-neotetraoosi jaoks, ning seetõttu ei ole vaja konsulteerida Euroopa Toiduohutusametiga.

                     (11)

                     Eespool esitatud kaalutlusi arvesse võttes on taotletud muudatused kooskõlas määruse (EL) 2015/2283 artikli 12 lõikega 1. Seetõttu on asjakohane muuta Escherichia coli tüve K-12 abil toodetud lakto-N-neotetraoosi kui uuendtoidu spetsifikatsiooni nii, et lakto-N-neotetraoosi, D-laktoosi ja para-lakto-N-neoheksaoosi sisaldus ning lakto-N-neotetraoosi ja väikeses koguses sisalduvate muude sahhariidide (D-laktoos, lakto-N-trioos II, para-lakto-N-neoheksaoos ja lakto-N-neotetraoosi fruktoosisomeer) üldsisaldus vastaksid taotluse kohasele sisaldusele.

                     (12)

                     Käesoleva määrusega ettenähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1

               Escherichia coli tüve K-12 abil toodetud lakto-N-neotetraoosi käsitlevat kannet liidus lubatud uuendtoitude loetelus, millele on osutatud määruse (EL) 2015/2283 artiklis 6, muudetakse vastavalt käesoleva määruse lisale.

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 2. august 2019

                  Komisjoni nimel

                  president

               Jean-Claude JUNCKER

            (1)  ELT L 327, 11.12.2015, lk 1.

            (2)  Komisjoni 20. detsembri 2017. aasta rakendusmäärus (EL) 2017/2470, millega vastavalt Euroopa Parlamendi ja nõukogu määrusele (EL) 2015/2283 uuendtoidu kohta kehtestatakse liidu uuendtoitude loetelu (ELT L 351, 30.12.2017, lk 72).

            (3)  Komisjoni 11. märtsi 2016. aasta rakendusotsus (EL) 2016/375, millega antakse luba lakto-N-neotetraoosi turule laskmiseks toidu uuendkoostisosana Euroopa Parlamendi ja nõukogu määruse (EÜ) nr 258/97 alusel (ELT L 70, 16.3.2016, lk 22).

            (4)  Euroopa Parlamendi ja nõukogu 27. jaanuari 1997. aasta määrus (EÜ) nr 258/97 uuendtoidu ja toidu uuendkoostisosade kohta (EÜT L 43, 14.2.1997, lk 1).

            LISA
            Rakendusmääruse (EL) 2017/2470 tabelis 2 (Spetsifikatsioonid) asendatakse lakto-N-neotetraoosi (mikroorganismidest) käsitlev kanne järgmise kandega:

                           „Lakto-N-neotetraoos

                              (mikroorganismidest)

                              Määratlus:

                           Keemiline nimetus: β-D-galaktopüranosüül-(1→4)-2-atseetamido-2-desoksü-β-D-glükopüranosüül-(1→3)-β-D-galaktopüranosüül-(1→4)-D-glükopüranoos
                           Keemiline valem: C26H45NO21

                           CASi nr: 13007-32-4
                           Molekulmass: 707,63 g/mol

                              Allikas:

                           geneetiliselt muundatud Escherichia coli tüvi K-12

                              Kirjeldus:

                           Lakto-N-neotetraoos on valge või valkjas pulber, mida toodetakse mikrobioloogiliselt.

                              Puhtus:

                           Analüütiliselt määratud sisaldus (veevaba): ≥ 80 %
                           D-laktoos: ≤ 10,0 %
                           Lakto-N-trioos II: ≤ 3,0 %

                              para-lakto-N-neoheksaoos: ≤ 5,0 %
                           Lakto-N-neotetraoosi fruktoosisomeer: ≤ 1,0 %
                           Sahhariidide (lakto-N-neotetraoos, D-laktoos, lakto-N-trioos II, para-lakto-N-neoheksaoos ja lakto-N-neotetraoosi fruktoosisomeer) summaarne sisaldus: ≥ 92 %
                           pH (temperatuuril 20 °C, 5 % lahus): 4,0–7,0
                           Vesi: ≤ 9,0 %
                           Sulfaattuhk: ≤ 0,4 %
                           Lahustijäägid (metanool): ≤ 100 mg/kg
                           Valgujäägid: ≤ 0,01 %

                              Mikrobioloogilised kriteeriumid:

                           Aeroobsete mesofiilsete bakterite üldarv: ≤ 500 CFU/g
                           Pärmseened: ≤ 10 CFU/g
                           Hallitusseened: ≤ 10 CFU/g
                           Endotoksiinide jäägid: ≤ 10 EU/mg

                           CFU: kolooniat moodustav ühik; EU: endotoksiiniühik“


title: Nõukogu rakendusmäärus (EL) 2019/1337, 8. august 2019, millega rakendatakse määruse (EÜ) nr 2580/2001 (teatavate isikute ja üksuste vastu suunatud eripiirangute kohta terrorismivastaseks võitluseks) artikli 2 lõiget 3 ning tunnistatakse kehtetuks rakendusmäärus (EL) 2019/24

text:
                  9.8.2019

                  ET

                  Euroopa Liidu Teataja

                  L 209/1

         NÕUKOGU RAKENDUSMÄÄRUS (EL) 2019/1337,
         8. august 2019,
         millega rakendatakse määruse (EÜ) nr 2580/2001 (teatavate isikute ja üksuste vastu suunatud eripiirangute kohta terrorismivastaseks võitluseks) artikli 2 lõiget 3 ning tunnistatakse kehtetuks rakendusmäärus (EL) 2019/24
         EUROOPA LIIDU NÕUKOGU,
         võttes arvesse Euroopa Liidu toimimise lepingut,
         võttes arvesse nõukogu 27. detsembri 2001. aasta määrust (EÜ) nr 2580/2001 teatavate isikute ja üksuste vastu suunatud eripiirangute kohta terrorismivastaseks võitluseks, (1) eriti selle artikli 2 lõiget 3,
         võttes arvesse liidu välisasjade ja julgeolekupoliitika kõrge esindaja ettepanekut
         ning arvestades järgmist:

                     (1)

                     Nõukogu võttis 8. jaanuaril 2019 vastu rakendusmääruse (EL) 2019/24, (2) millega rakendatakse määruse (EÜ) nr 2580/2001 artikli 2 lõiget 3 ning kehtestatakse ajakohastatud loetelu nendest isikutest, rühmitustest ja üksustest, kelle suhtes kohaldatakse määrust (EÜ) nr 2580/2001 („loetelu“).

                     (2)

                     Kui see oli praktiliselt võimalik, esitas nõukogu kõigile isikutele, rühmitustele ja üksustele põhjendused nende loetellu kandmise põhjuse kohta.

                     (3)

                     Nõukogu teavitas Euroopa Liidu Teatajas avaldatud teatisega loetellu kantud isikuid, rühmitusi ja üksusi, et ta on otsustanud neid loetelus edasi hoida. Nõukogu teavitas samuti asjaomaseid isikuid, rühmitusi ja üksusi, et nõukogule võib esitada taotluse, et saada põhjendusi nende loetellu kandmise kohta, kui põhjendusi ei ole neile juba edastatud.

                     (4)

                     Nõukogu vaatas loetelu läbi, nagu on nõutud määruse (EÜ) nr 2580/2001 artikli 2 lõikes 3. Kõnealuse läbivaatamise käigus võttis nõukogu arvesse märkusi, mida esitasid talle asjassepuutuvad isikud, ning pädevatelt riiklikelt asutustelt saadud ajakohastatud teavet loetellu kantud isikute ja üksuste staatuse kohta riiklikul tasandil.

                     (5)

                     Nõukogu on kindlaks teinud, et nõukogu ühise seisukoha 2001/931/ÜVJP (3) artikli 1 lõikes 4 osutatud pädevad asutused on teinud kõigi loetellu kantud isikute, rühmituste ja üksuste suhtes otsused selle kohta, et nad on osalenud terroriaktides ühise seisukoha 2001/931/ÜVJP artikli 1 lõigete 2 ja 3 tähenduses. Nõukogu on samuti jõudnud järeldusele, et nende isikute, rühmituste ja üksuste puhul, kelle suhtes kohaldatakse ühise seisukoha 2001/931/ÜVJP artikleid 2, 3 ja 4, tuleks jätkuvalt kohaldada määruses (EÜ) nr 2580/2001 sätestatud konkreetseid piiravaid meetmeid.

                     (6)

                     Loetelu tuleks vastavalt ajakohastada ja rakendusmäärus (EL) 2019/24 tuleks kehtetuks tunnistada,

               ON VASTU VÕTNUD KÄESOLEVA MÄÄRUSE:

            Artikkel 1
            Määruse (EÜ) nr 2580/2001 artikli 2 lõikes 3 sätestatud loetelu on esitatud käesoleva määruse lisas.

            Artikkel 2
            Rakendusmäärus (EL) 2019/24 tunnistatakse kehtetuks.

            Artikkel 3
            Käesolev määrus jõustub järgmisel päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 8. august 2019

                  Nõukogu nimel

                  eesistuja

               T. TUPPURAINEN

            (1)  EÜT L 344, 28.12.2001, lk 70.

            (2)  Nõukogu 8. jaanuari 2019. aasta rakendusmäärus (EL) 2019/24, millega rakendatakse määruse (EÜ) nr 2580/2001 (teatavate isikute ja üksuste vastu suunatud eripiirangute kohta terrorismivastaseks võitluseks) artikli 2 lõiget 3 ning tunnistatakse kehtetuks rakendusmäärus (EL) 2018/1071 (ELT L 6, 9.1.2019, lk 2).

            (3)  Nõukogu 27. detsembri 2001. aasta ühine seisukoht 2001/931/ÜVJP terrorismivastaste erimeetmete rakendamise kohta (EÜT L 344, 28.12.2001, lk 93).

            LISA

               ARTIKLIS 1 OSUTATUD ISIKUTE, RÜHMITUSTE JA ÜKSUSTE LOETELU

            I.   ISIKUD

                        1.

                        ABDOLLAHI Hamed (teise nimega Mustafa Abdullahi), sündinud 11.8.1960 Iraanis. Passi nr: D9004878.

                        2.

                        AL-NASSER Abdelkarim Hussein Mohamed, sündinud Al Ihsas (Saudi Araabia), Saudi Araabia kodanik.

                        3.

                        AL YACOUB Ibrahim Salih Mohammed, sündinud 16.10.1966 Tarutis (Saudi Araabia), Saudi Araabia kodanik.

                        4.

                        ARBABSIAR Manssor (teise nimega Mansour Arbabsiar), sündinud 6.3.1955 või 15.3.1955 Iraanis. Iraani ja USA kodanik. Passi nr: C2002515 (Iraan); passi nr: 477845448 (USA). Isikutunnistuse nr: 07442833, kehtivuse lõpp: 15.3.2016 (USA juhiluba).

                        5.

                        ASADI Assadollah, sündinud 22.12.1971 Teheranis (Iraan), Iraani kodanik. Iraani diplomaatilise passi nr: D9016657.

                        6.

                        BOUYERI Mohammed (teise nimega Abu ZUBAIR, teise nimega SOBIAR, teise nimega Abu ZOUBAIR), sündinud 8.3.1978 Amsterdamis (Madalmaad).

                        7.

                        EL HAJJ Hassan Hassan, sündinud 22.3.1988 Zaghdraiyas Sidonis Liibanonis, Kanada kodanik. Passi nr: JX446643 (Kanada).

                        8.

                        HASHEMI MOGHADAM Saeid, sündinud 6.8.1962 Teheranis (Iraan), Iraani kodanik. Passi nr: D9016290, kehtiv kuni 4.2.2019.

                        9.

                        IZZ-AL-DIN Hasan (teise nimega GARBAYA Ahmed, teise nimega SA-ID, teise nimega SALWWAN Samir), sündinud 1963. aastal Liibanonis, Liibanoni kodanik.

                        10.

                        MELIAD Farah, sündinud 5.11.1980 Sydneys (Austraalia), Austraalia kodanik. Passi nr: M2719127 (Austraalia).

                        11.

                        MOHAMMED Khalid Shaikh (teise nimega ALI Salem, teise nimega BIN KHALID Fahd Bin Adballah, teise nimega HENIN Ashraf Refaat Nabith, teise nimega WADOOD Khalid Adbul), sündinud 14.4.1965 või 1.3.1964 Pakistanis. Passi nr: 488555.

                        12.

                        ȘANLI Dalokay (teise nimega Sinan), sündinud 13.10.1976 Pülümüris (Türgi).

                        13.

                        SHAHLAI Abdul Reza (teise nimega Abdol Reza Shala'i, teise nimega Abd-al Reza Shalai, teise nimega Abdorreza Shahlai, teise nimega Abdolreza Shahla'i, teise nimega Abdul-Reza Shahlaee, teise nimega Hajj Yusef, teise nimega Haji Yusif, teise nimega Hajji Yasir, teise nimega Hajji Yusif, teise nimega Yusuf Abu-al-Karkh), sündinud u 1957. aastal Iraanis. Aadressid: 1) Kermanshah, Iraan, 2) Mehrani sõjaväebaas, Ilami provints, Iraan.

                        14.

                        SHAKURI Ali Gholam, sündinud u 1965. aastal Teheranis Iraanis.

                        15.

                        SOLEIMANI Qasem (teise nimega Ghasem Soleymani, teise nimega Qasmi Sulayman, teise nimega Qasem Soleymani, teise nimega Qasem Solaimani, teise nimega Qasem Salimani, teise nimega Qasem Solemani, teise nimega Qasem Sulaimani, teise nimega Qasem Sulemani), sündinud 11.3.1957 Iraanis. Iraani kodanik. Passi nr: 008827 (Iraani diplomaatiline pass), välja antud 1999. aastal. Auaste: kindralmajor.

                  II.   RÜHMITUSED JA ÜKSUSED

                        1.

                        „Abu Nidal Organisation / Abu Nidali Organisatsioon“ – „ANO“ (teise nimega „Fatah Revolutionary Council / Fatah' Revolutsiooniline Nõukogu“, teise nimega „Arab Revolutionary Brigades / Araabia Revolutsioonilised Brigaadid“, teise nimega „Black September / Must September“, teise nimega „Revolutionary Organisation of Socialist Muslims / Sotsialistlike Moslemite Revolutsiooniline Organisatsioon“).

                        2.

                        „Al-Aqsa Martyrs' Brigade / Al-Aqsa Märtrite Brigaad“.

                        3.

                        „Al-Aqsa e.V.“

                        4.

                        „Babbar Khalsa“.

                        5.

                        „Communist Party of the Philippines / Filipiinide Kommunistlik Partei“, sealhulgas „New People's Army“ – „NPA / Uus Rahvaarmee“, Filipiinid.

                        6.

                        Iraani luure- ja julgeolekuministeeriumi sisejulgeoleku direktoraat.

                        7.

                        „Gama'a al-Islamiyya“ (teise nimega „Al-Gama'a al-Islamiyya“) („Islamic Group / Islamirühmitus“ – „IG“).

                        8.

                        „İslami Büyük Doğu Akıncılar Cephesi“ – „IBDA-C“ („Great Islamic Eastern Warriors Front / Suur Islami Idavõitlejate Rinne“).

                        9.

                        „Hamas“, sealhulgas „Hamas-Izz al-Din al-Qassem“.

                        10.

                        „Hizballah Military Wing / Hizballahi sõjaline tiib“ (teise nimega „Hezbollah Military Wing / Hezbollahi sõjaline tiib“, teise nimega „Hizbullah Military Wing / Hizbullahi sõjaline tiib“, teise nimega „Hizbollah Military Wing / Hizbollahi sõjaline tiib“, teise nimega „Hezballah Military Wing / Hezballahi sõjaline tiib“, teise nimega „Hisbollah Military Wing / Hisbollahi sõjaline tiib“, teise nimega „Hizbu'llah Military Wing / Hizbu'llahi sõjaline tiib“, teise nimega „Hizb Allah Military Wing / Hizb Allahi sõjaline tiib“, teise nimega „Jihad Council / Džihaadi Nõukogu“ (ja kõik sellele alluvad üksused, sealhulgas välisjulgeolekuorganisatsioon)).

                        11.

                        „Hizbul Mujahideen“ – „HM“.

                        12.

                        „Khalistan Zindabad Force“ – „KZF / Khalistan Zindabadi Relvajõud“.

                        13.

                        „Kurdistan Workers' Party“ – „PKK / Kurdistani Töölispartei“ (teise nimega „KADEK“, teise nimega „KONGRA-GEL“).

                        14.

                        „Liberation Tigers of Tamil Eelam“ – „LTTE / Tamil Eelami Vabadusvõitluse Tiigrid“.

                        15.

                        „Ejército de Liberación Nacional“ („National Liberation Army / Rahvuslik Vabastusarmee“).

                        16.

                        „Palestinian Islamic Jihad“ – „PIJ / „Palestiina Islami Džihaad“.

                        17.

                        „Popular Front for the Liberation of Palestine“ – „PFLP / Palestiina Vabastamise Rahvarinne“.

                        18.

                        „Popular Front for the Liberation of Palestine – General Command / Palestiina Vabastamise Rahvarinde peastaap“ (teise nimega „PFLP“ – „General Command / PFLP peastaap“).

                        19.

                        „Devrimci Halk Kurtuluș Partisi-Cephesi“ – „DHKP/C“ (teise nimega „Devrimci Sol“ („Revolutionary Left / Revolutsioonilised Vasakpoolsed“), teise nimega „Dev Sol“) („Revolutionary People's Liberation Army / Front/Party / Revolutsiooniline Rahva Vabastusarmee/-rinne/-partei“).

                        20.

                        „Sendero Luminoso“ – „SL“ („Shining Path / Särav Tee“).

                        21.

                        „Teyrbazen Azadiya Kurdistan“ – „TAK“ (teise nimega „Kurdistan Freedom Falcons / Kurdistani Vabastuspistrikud“, teise nimega „Kurdistan Freedom Hawks / Kurdistani Vabastuskullid“).


title: Komisjoni rakendusmäärus (EL) 2019/1339, 8. august 2019, millega kehtestatakse üleminekuperiood kaitstud päritolunimetuse „Cidre Cotentin“ / „Cotentin“ (KPN) kasutamiseks

text:
                  9.8.2019

                  ET

                  Euroopa Liidu Teataja

                  L 209/8

         KOMISJONI RAKENDUSMÄÄRUS (EL) 2019/1339,
         8. august 2019,
         millega kehtestatakse üleminekuperiood kaitstud päritolunimetuse „Cidre Cotentin“ / „Cotentin“ (KPN) kasutamiseks
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 21. novembri 2012. aasta määrust (EL) nr 1151/2012 põllumajandustoodete ja toidu kvaliteedikavade kohta, (1) eriti selle artikli 15 lõiget 1,
         ning arvestades järgmist:

                     (1)

                     Prantsuse ametiasutused teatasid 16. novembril 2016 komisjonile saadetud kirjas, et rohkem kui viis aastat toodet „Cidre Cotentin“ / „Cotentin“ seaduslikult turustanud ettevõtja Cidrerie de la Brique, asukohaga 23, route de la Brique, 50700 Saint-Joseph, on riikliku vastuväite esitamise menetluse käigus endast märku andnud. Võttes arvesse asjaolu, et kõnealune ettevõtja vastab määruse (EL) nr 1151/2012 artikli 15 lõikes 1 sätestatud tingimustele, palusid Prantsuse ametiasutused, et Euroopa Komisjon annaks talle kuni 30. juunini 2020 üleminekuperioodi.

                     (2)

                     Komisjon registreeris oma rakendusmäärusega (EL) 2018/939 (2) nimetuse „Cidre Cotentin“ / „Cotentin“ (KPN) kaitstud päritolunimetuste ja kaitstud geograafiliste tähiste registris ega andnud ettevõtjale Cidrerie de la Brique Prantsuse ametiasutuste poolt taotletud artikli 15 lõike 1 kohast üleminekuperioodi. Rakendusmäärus (EL) 2018/939 jõustus 23. juulil 2018.

                     (3)

                     Prantsusmaa ametiasutused täpsustasid 10. ja 12. aprillil 2019. aastal e-posti teel ettevõtja Cidrerie de la Brique toetuskõlblikkuse tingimusi, et näha talle ette määruse (EL) nr 1151/2012 artikli 15 lõike 1 kohane üleminekuperiood, ja palusid komisjonilt uuesti kõnealuse üleminekuperioodi kehtestamist.

                     (4)

                     Kõnealune ettevõtja, kes on asutatud kaitstud päritolunimetuse „Cidre Cotentin“ / „Cotentin“ spetsifikaadis määratletud geograafilises piirkonnas, ei kohalda nimetuse tootespetsifikaati ning kõnealust nimetust kasutades rikub ta seega määruse (EL) nr 1151/2012 artikli 13 lõiget 1.

                     (5)

                     Seega vastab ettevõtja Cidrerie de la Brique määruse (EL) nr 1151/2012 artikli 15 lõikega 1 ette nähtud tingimustele, et saada üleminekuperiood müüginimetuse õiguspäraseks kasutamiseks pärast selle registreerimist. Kaitstud nimetuse „Cidre Cotentin“ / „Cotentin“ (KPN) kasutamise suhtes tuleks kohaldada üleminekuperioodi kuni 30. juunini 2020.

                     (6)

                     Kuna nimetus on kaitstud alates 23. juulist 2018, mis on rakendusmääruse (EL) 2018/939 (millega nimetus „Cidre Cotentin“ / „Cotentin“ (KPN) registreeriti) jõustumise kuupäev, tuleks kaitstud nimetuse kasutamise loa ajalist kehtivust laiendada tagasiulatuvalt kuni nimetatud kuupäevani.

                     (7)

                     Käesoleva määrusega ette nähtud meede on kooskõlas põllumajandustoodete kvaliteedipoliitika komitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Ettevõtjal Cidrerie de la Brique, asukohaga 23, route de la Brique, 50700 Saint-Joseph, on lubatud kasutada nimetust „Cidre Cotentin“ / „Cotentin“ (KPN) üleminekuaja jooksul kuni 30. juunini 2020.
            Kõnealust üleminekuperioodi kohaldatakse tagasiulatuvalt alates 23. juulist 2018.

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja liikmesriikides vahetult kohaldatav kooskõlas aluslepingutega.
            Brüssel, 8. august 2019

                  Komisjoni nimel

                  president

               Jean-Claude JUNCKER

            (1)  ELT L 343, 14.12.2012, lk 1.

            (2)  Komisjoni 26. juuni 2018. aasta rakendusmäärus (EL) 2018/939, millega registreeritakse kaitstud päritolunimetuste ja kaitstud geograafiliste tähiste registris nimetus [„Cidre Cotentin“ / „Cotentin“ (KPN)] (ELT L 166, 3.7.2018, lk 3).